TVİNNİNQ AZƏRBAYCAN

**Komponent və Fəaliyyət:**

Hüquq üzrə Komponent

Fəaliyyət: 1.2 Qanunvericilik Çərçivəsinin Təshihi

**Ekspertlər:** Sille Uusna, Heli Mattisen, Maiki Udam

**Missiyanın tarixi:** 3-7 oktyabr 2016-cı il

**8. Gələcək Missiyalar üçün Tövsiyələr**

1.2 saylı Komponentin hədəflərinə nail olmaq üçün Təhsil Nazirliyinin hüquq şöbəsinin nümayəndələrinin layihənin gələcək fəaliyyətində fəal iştirakı olduqca vacibdir.

Ali təhsil üzrə qanunlar, universitetlərlə bağlı qaydalar eləcə də Bakalavriat və Magistratura təhsili üzrə təshih edilmiş sənədlər ingilis dilinə tərcümə edilməli və QME-lərə əlçatarlı olmalıdır. Əks halda, QME-lər faydalı tövsiyələr verə bilməyəcəklər.

Missiya ərzində qaldırılmış bir sıra məsələləri yenidən nəzərdən keçirmək tələb olunur. Məsələn, əvvəlki təhsilin və iş təcrübəsinin tanınması anlayışı rəsmi sənədlərdə tam əks olunmayıb. Əvvəlki təhsilin tanınması anlayışının həyata keçirilməsi üçün daxili müzakirələrin aparılması tələb olunur. Bu müzakirələr xarici bilik və qabaqcıl təcrübələr vasitəsilə dəstəklənməlidir. Doktorantura təhsilinin inkişafını dəstəkləmək üçün bir sıra layihələr başlanılıb (məsələn, Tvinninq, Nizami) və bir sıra tövsiyələr verilib. Növbəti mərhələ həyata keçirmə üzərində köklənməlidir və buna nail olmaq üçün müxtəlif tərəflər – TN, Ali Attestasiya Komissiyası və universitetlər arasında sıx və konstruktiv əməkdaşlığın olması vacibdir.

**9. Nəticələr və layihə ilə bağlı ümumi qeydlər**

Avropa ali təhsil məkanının prinsiplərinin qəbul edilməsi üçün Təhsil Nazirliyi güclü səylər göstərir. Dövlət standartının yeni layihəsində QME-lərin əvvəlki missiyalar ərzində verdikləri bəzi tövsiyələri nəzərə alınıb. ATM-lərin idarəetmə qurumlarına təklif olunan dəyişikliklər, xüsusən tələbələrin Elmi Şuraya cəlb olunması və təlim nəticələri prinsiplərinə doğru irəliləyiş təqdirəlayiqdir.

Bununla belə, QME-lərin ali təhsil standartlarının strukturu, ali təhsilin idarə edilməsi, ali təhsil üzrə tələblər, təlim nəticələri və tələbələrin qiymətləndirilməsi barədə müəyyən tövsiyələri vardır.

***Sənədlərin strukturu***

1. Dövlət standartının əhatə dairəsi Təhsil haqqında qanunun 6.4 saylı maddəsi ilə tənzimlənir. Ümumilikdə, layihə sənədi səlahiyyətlərin ötürülməsi anlayışına uyğundur.

Bununla belə, Dövlət standartı və bakalavriat, magistratura və doktorantura təhsili üzrə ayrı-ayrı standartların bir sıra məqamları üst-üstə düşür və tam ahəngləşdirilməyib. Müxtəlif ali təhsil səviyyələri arasında əlaqəni və davamlılığı gücləndirmək məqsədi ilə **müxtəlif təhsil səviyyələri üzrə standartları Dövlət standartında birləşdirməyi** nəzərdən keçirmək tövsiyə edilir. Bu onların ayrı-ayrı hazırlanmasından daha yaxşıdır. Bu yanaşma qaydaların daha yaxşı uyğunluğunu və davamlılığını təmin edər.

Eləcə də **standartlarda müfəssəl təsvirləri mümkün qədər aradan qaldırmaq** (məs., dərslər arasındakı fasilənin müddəti) tövsiyə olunur.

2. Eləcə də bütün ali təhsil səviyyələrində istifadə olunan və Dövlət standartının məzmununu anlamaq üçün vacib olan təriflərin **müəyyənləşdirilməsi və Dövlət standartına əlavə edilməsi** tövsiyə olunur.

Məsələn, bütün kurikurumlar təlim nəticələri və AKTS prinsiplərinə əsasən hazırlanmalı olsalar da, “təlim nəticələri” termini nə Dövlət standartı layihəsində, nə də ki təhsil səviyyələri üzrə standartlarda əks olunmayıb. Bundan əlavə, təhsil proqramı, kredit vahidi, akademik il, kvalifikasiya çərçivəsi, təlim nəticələri, əyani və qiyabi təhsil kimi terminlər müəyyənləşdirilməlidir.

3.Eləcə də MKÇ layihəsində qeyd olunan **AT səviyyələri üzrə deskriptorları** (6-8-ci səviyyələr) Əlavəyə daxil etməyi və **AKÇ-nin müvafiq səviyyəsinə uyğunluğuna istinad etməyi** tövsiyə edirik. Bu, kurikulum hazırlayanlara aydın istinad nöqtəsi verir və Bolonya prosesinin hədəflərinə nail olmaq üçün Azərbaycan ali təhsilini dəstəkləyir.

4.Milli təhsil stanartlarının (proqramlar, kurikulumlar) sayını azaltmaq və kurikulumların hazırlanmasında ATM-lərə daha böyük müxtariyyət vermək üçün təhsil proqramlarını İSCED təsnifatına əsaslanan və Azərbaycan kontekstinə və ehiyacına uyğunlaşdırılmış **daha geniş vahidlərdə - təhsil sahələrində** (və ya təhsil proqramı qruplarında) birləşdirməyi tövsiyə edirik. Bu milli təhsil proqramlarının hazırlanmasını eləcə də gələcək xarici qiymətləndirmələri (akkreditasiya) asanlaşdıracaq və dünya (inkişaf etmiş) ölkələrinin bir çoxunda mövcud olan trendlərə uyğun olacaq.

***Bütün ali təhsil səviyyələri üzrə vahid tələblər***

5. Dövlət standartı layihəsinin ikinci fəslində ali təhsilin məzmunu, əsas hədəflər və ən uyğun təlim nəticələri təsvir edilib. **Ali təhsilin bütün təhsil səviyyələri (o cümlədən doktorantura təhsili) üzrə müvafiq keyfiyyət tələblərini fəslə əlavə etməyi** və müvafiq surətdə yenidən adlandırmağı tövsiyə edirik.

Fəslin məzmunu üzrə növbəti təklif universitet və TN nümayəndələrindən və Tvinninq layihəsinin ekspertlərindən ibarət işçi qrupun hazırladığı Azərbaycan ali təhsilində keyfiyyət təminatı üzrə Standartlar və Təlimatlardan qaynaqlanır. Ali təhsil Dövlət standartında əks olunan keyfiyyət tələbləri daxili və xarici keyfiyyət təminatı (o cümlədən lisenziyanın verilməsi) üçün vahid əsas rolunu oynayır.

1. Ali təhsil müəssisəsi müasir şərtlər və tələblərə öyrəşmək, rəqabətədavamlı, müstəqil və yaradıcı fərd və məsuliyyətli vətəndaş olmaq, informasiya cəmiyyətində yaşamaq və fəaliyyət göstərmək və kommunikasiya yaratmaq üçün tələbələrin bacarığını inkişaf etdirməlidir.
2. Müəssisə akademik etimadı dəstəkləyir və akademik saxtakarlığa qarşı sayıqdır; tələbələrə və işçi heyətə qarşı hər hansı dözümsüzlük və ayrı-seçkilik hallarından mühafizəni dəstəkləyir.
3. Təhsil planlarının tərtibi və hazırlanması müəssisənin fəaliyyət sahəsi və təhsil hədəflərinə, cəmiyyətin gözləntilərinə, əmək bazarının ehtiyaclarına və ən son tədqiqata uyğundur.
4. Proqramların məqsədləri, nəzərdə tutulan təlim nəticələri və qəbul və məzun olmaq üçün zəruri olan tələblər aydın şəkildə müəyyənləşdirilib.
5. Ali təhsilin bütün səviyyələrində tələbənin dərs yükü kredit sistemində müəyyənləşdirilib.
6. Kvalifikasiyaları müqayisə edilə bilən olması üçün proqramı bitirdikdən sonra əldə olunacaq kvalifikasiya Avropa Kvalifikasiyalar Çərçivəsinin müvafiq səviyyəsi ilə əlaqələndirilib.
7. Zəruri kvalifikasiyalara malik akademik işçi heyət təhsil proqramının hədəflərinin və təlim nəticələrinin əldə olunmasını eləcə də tədris və təlimin keyfiyyətini və dayanaqlılığını təmin edir.
8. Tamştatlı professor-müəllim heyətinin yaşa və kvalifikasiyalara əsasən paylanılması təhsilin dayanaqlılığına yardım edir və cəmiyyətin yüksək ixtisaslı və rəqabətədavamlı mütəxəssislərə olan ehtiyacını qarşılamaq üçün əsas rolunu oynayır.
9. Tədris və təlim tələbələrin təhsil ehtiyaclarını nəzərə alır, çevik təlim imkanları təmin edir və tələbələri təlim prosesinin yaradılmasında iştiraka həvəsləndirir.
10. Praktika/stajkeçmə proqramın təlim nəticələrinin əldə edilməsinə kömək edir.
11. Tələbələrin qiymətləndirilməsi obyektiv, düzgün və şəffafdır və təlim nəticələrinin əldə edilməsini dəstəkləyir.
12. Ali təhsil müəssisəsi tələbələrə akademik, karyera və psixoloji məsləhətlər təmin edir. Tələbənin akademik irəliləyişi monitorinq edilir və dəstəklənir; müəssisə xüsusi təhsil ehtiyaclarını dəstəkləmək üçün proses və alətlərə malikdir.
13. Tədris və təlim prosesində müasir təlim materiallarından, innovativ, yaradıcı və interaktiv təlim metodlarından və təhsil texnologiyasından istifadə olunur.
14. Təhsil, tədqiqat və işləmələr üzrə fəaliyyət üçün informasiya texnologiyalarından və yerli və beynəlxalq şəbəkələrlə əlaqə əlçatarlı və zəruri məlumat bazalarına çıxış olmalıdır.

6. **Tələbənin qiymətləndirilməsi** prinsipləri yaxşı təsvir olunub (məs, şəffaflıq, obyektivlik, ədalətlilik, özünü qiymətləndirmə, qiymətləndirmə üçün müxtəlif metodlar və alətlər). Bundan əlavə, qiymətləndirmənin əsas məqsədi aydın surətdə qeyd olunmalıdır: təlim nəticələrinin əldə olunmasını qiymətləndirmək və tələbənin təhsilinə dəstək vermək. **Qiymətləndirmə metodları və meyarları təlim nəticələrinə tam uyğun olmalıdır.**

Təəssüf ki, Dövlət Standartından 100 ballıq qiymətləndirməni təsvir edən hissə müxtəlif qiymətləndirmə alətləri və metodlarından istifadə etmək üzrə qoyulan tələbə ziddir. 100 ballıq sistem hər bir tapşırığı qiymətləndirmək üçün uyğun deyil (məs., yaradıcı və/və ya layihə işini) və müəllimlərə fərqli qiymətləndirmə metodları tətbiq etməyə ruhlandırmır. Bu səbəbdən, **ballar üzrə tələbi götürməyi və yalnız hərflərlə qiymətləndirməni (A-F) unifikasiya etməyi** tövsiyə edirik.

7. **İnfrastruktur** üzrə tələblərlə bağlı 4-cü fəslə (Material, texniki və tədris resursları) müəssisənin təhsil hədəflərinə nail olmaq üçün müvafiq infrastruktura ehtiyac olduğunu göstərməklə **keyfiyyət üzrə tələbləri də daxil etməyi** tövsiyə edirik. Aşağıda qeyd olunan nümunələr nəzərdən keçirilə bilər:

* İş şərtləri, tədris və təlim mühiti və tədqiqat və işləmələr üzrə şərtlər (kitabxana, studiyalar, emalatxanalar, laboratoriyalar və s.) institusional və təhsil məqsədlərinin əldə olunmasına şərait yaradır.
* Ali təhsil müəssisəsinin fəaliyyəti müasir informasiya texnologiyaları həlləri ilə, o cümlədən təhsil məlumat sistemi, e-təhsil imkanları və tələbə və müəllim heyəti üçün nəzərdə tutulmuş kommunikasiya portalları ilə dəstəklənir.

***Hər təhsil səviyyəsi üzrə spesifik tələblər***

8. Səviyyələr üzrə standartları Dövlət standartında birləşdirdikdə **oxşar (unifikasiya edilmiş) strukturdan** istifadə etmək və **hər səviyyə üzrə (bakalavriat, magistratura, doktorantura)** aşağıdakı məlumatları əhatə etmək tövsiyə olunur:

1. Təhsilin əsas məqsədi.
2. Kurikulumun nominal müddəti.
3. Qəbul üzrə tələblər, əvvəlki kvalifikasiyalar.
4. Təltif olunacaq dərəcə.
5. Avropa Kvalifikasiyalar Çərçivəsindəki səviyyələrə istinad.
6. Dərəcə ilə bağlı hüquqlar (növbəti təhsil pilləsinə çıxış və s.)

Tələb olunduğu təqdirdə, təhsil səviyyəsinin əyani və qiyabi formaları üzrə tələblər, praktiki iş üzrə tələblər, müəllim-professor heyəti üzrə tələblər (məs., doctor dərəcəsi olan müəllimlərin faizi) əlavə edilə bilər.

***Doktorantura***

9. **8-ci səviyyə üzrə təlim nəticələri** müvafiq maraqlı tərəflər arasında razılaşdırılıb və onlar Dövlət standartına **əlavə olunmalıdır**. Gözlənilən təlim nəticələrinin təsviri doktorantura səviyyəsi üçün proqramın hazırlanmasında və digər ölkələrin müvafiq kvalifikasiyaları ilə müqayisə üçün əsas rolunu oynayacaq. Səkkizinci səviyyədə fəlsəfə doktoru və elmlər doktoru təhsil üzrə təlim nəticələrində fərq qoyulmayıb və icbari kredit sistemi elmlər doktoru proqramı üçün tətbiq edilmir, bu səbəbdən, **ali təhsil üzrə Dövlət standartında elmlər doktoru proqramını təsvir etməməyi tövsiyə edirik.**

10. Əvvəlki Tvinninq missiyaları eləcə də Nizami layihəsində tövsiyə edildiyi kimi doktorantura təhsilinin keyfiyyətinin təmin edilməsinə ehtiyac vardır. Doktorantura təhsili **yüksək səviyyəli tədqiqata** əsaslanmalıdır, bu səbəbdən, **doktorantura proqramlarını böyük, tədqiqatla fəal məşğul olan və yaxşı təchiz edilmiş universitetlərə toplamağı** tövsiyə edirik. Ali təhsil üzrə dövlət standartları və ya digər müvafiq qaydalar bununla bağlı xüsusi tələbləri əks etdirə bilər, məsələn:

* yalnız tədqiqat universiteti statusu əldə edən ali təhsil müəssisələri doktorantura proqramları tədris edə bilər və/və ya
* doktorantura proqramı başlamaq hüququ verilməmişdən öncə beynəlxalq komanda şəffaf meyarlara əsasən müvafiq sahədə aparılan tədqiqatın əhatə çərçivəsini və səviyyəsini qiymətləndirəcək.

Universitetlərə elmi məsələlər üzrə tam müstəqillik verilməlidir, lakin səviyyənin müvafiqliyini və müqayisə edilə bilinən olmasını təmin etmək üçün (daxili və xarici) **keyfiyyət təminatı sistemi** mövcud olmalıdır.

***Ali təhsilin idarə edilməsi***

11. TN Elmi Şuraların yeni nizamnaməsini hazırlayıb. Sənəddə Elmi Şuraların işinə daha çox tələbənin cəlb olunmasının qeyd olunması müsbət haldır (Elmi Şura təyin olunan və seçkili üzvlərdən ibarətdir. Seçkili üzvlərin sayının 20%-i tələbələr olmalıdır). Müstəqilliklərini artıqmaq məqsədi ilə kafedra rəhbərlərinin və dekanların seçimi fakultələrin öhdəsinə verilib.

Bununla belə, Rektor və Elmi Şura arasında əsas **vəzifələrin bölgüsü** hələ də aydın deyildir və Dövlət standartında və ya hər hansı digər sənəddə aydınlaşdırılmalıdır. Eləcə də Elmi Şuranın **tərkibinin təşkili prinsipləri** və mümkün olduğu təqdirdə Rektorluğa namizədlər üzrə **kvalifikasiya tələblərini** təsvir etmək tövsiyə olunur.

12. **Rektora** Elmi Şuranın bütün qərarlarını təsdiq etmək hüququ verməkdənsə, Rektor və Elmi Şuranın hüquq, öhdəlik və vəzifələrinin aydın surətdə bölüşdürülməsi üçün rektora **birdəfəlik veto hüququnun** verilməsi tövsiyə olunur.

***Müəllim-professor heyəti***

13. Yeni Dövlət standartı layihəsi müəllim-professor heyətinin fəaliyyəti üzrə əsas prinsipləri müvafiq surətdə təsvir edir.

Bununla belə, **müəllim-professor heyəti üzrə əsas kvalifikasiya tələblərini** Dövlət standartına əlavə etmək tövsiyə olunur. Beləliklə, onlar, təhsil proqramı üzrə tələblərlə birlikdə ali təhsilin təşkili üçün zəruri olan tələblər toplusunu formalaşdıra bilər.

14. Dövlət standartında eləcə də **hər akademik vəzifə üzrə əsas məsuliyyətlər** təsvir edilə bilər. Məsələn, müəllim milli və beynəlxalq səviyyədə tədqiqatda, fakultə üzrə və ya digər yaradıcı fəaliyyətdə iştirak etməlidir; öz fənnini təşkil etməli və keçməlidir; sahəsi üzrə tədqiqat, inkişaf və digər yaradıcı fəaliyyətlə məşğul olmalıdır; tələbələrə rəhbərlik etməlidir və s.